O nouă metodă de fraudă îi vizează pe șoferi. Cum se folosesc infractorii de aplicațiile mobile de trafic
O nouă metodă de fraudă îi vizează, de data aceasta, pe șoferi. Escrocii se folosesc de aplicațiile mobile de trafic pentru a vedea zonele în care au fost înregistrate accidente sau unde șoferii trag pe dreapta pentru că au probleme cu mașinile. Se prezintă ca fiind angajați ai firmelor de tractare și cer sume chiar și de trei ori mai mari. În unele cazuri pretind că autoturismul va fi dus la service, însă proprietarii nu îi mai pot contacta și nu mai recuperează niciodată vehiculele.